ตอนสมัยเด็กๆ ประมาณ5ขวบ น้องชายแท้ๆชอบมาเล่นจับแล้วก็ทำคล้ายๆจั๊กจี้ที่อวัยวะเพศหนูค่ะ เขาทำบ่อยมากๆวันละเป็นสิบครั้งจนหนูรำคาญแล้วก็ตบเขาไปค่ะ แต่ความรู้สึกตอนนั้นมันฝังใจแล้วชอบกลับมาทำให้รู้สึกขยะแขยงและก็กลัวอยู่เรื่อยเลยค่ะ หลายครั้งที่เวลามีคนเดินเข้ามาใกล้ตรงนั้นหรือแค่ยกแขนขึ้นมาในระดับเอวหนูก็รู้สึกกลัวมากๆๆแล้วค่ะ ตอนนี้หนูอายุ16แล้วก็ยังฝังใจไม่หายค่ะ จนมันเริ่มมีผลต่อการใช้ชีวิตมากเกินไปแล้วค่ะ หนูควรทำยังไงดีคะ
สวัสดีค่ะ อาการดังกล่าวมานั้น อาจจะเป็น โรคเครียดหรือวิตกกังวลที่เกิดหลังจากผ่านเหตุการณ์ร้ายแรงหรือเหตุการณ์ที่กระทบกระเทือนต่อจิตใจ ซึ่งเป็นภาวะทางจิตที่เกิดจากการเผชิญกับเหตุการณ์ตึงเครียด น่ากลัว หรือกระทบกระเทือนจิตใจอย่างรุนแรง ซึ่งอาจเป็นประสบการณ์โดยตรงหรือการพบเห็นเหตุการณ์นั้น ๆ จนทำให้เห็นภาพในอดีต ฝันร้ายเกี่ยวกับเหตุการณ์ที่เกิดขึ้น หรือพอมีสถานการณ์ที่ใกล้เคียงกันเกิดขึ้นมาจะรู้สึกวิตกกังวลโดยไม่สามารถควบคุมได้ อาจส่งผลให้นอนไม่หลับและไม่มีสมาธิด้วย สาเหตุอื่นๆเช่นภาวะความวิตกกังวลทั่วไป การกลัวที่ไม่จำเพาะเจาะจงแนะนำการพูดคุยเปิดใจเล่าถึงปัญหากับคนใกล้ชิดที่ไว้ใจได้ การได้ระบายปัญหาออกมาจะช่วยทำให้รู้สึกสบายใจได้ระดับหนึ่ง ร่วมกับถ้ายังมีความรู้สึกดังกล่าวมากๆจนรบกวนการใช้ชีวิตประจำวัน ควรไปพบจิตแพทย์เพื่อประเมินสุขภาพจิตอย่างละเอียดและรับการรักษาด้วยยาหรือจิตบำบัดต่อไป